Source: http://www.clr.ro/rep_htm/HG411_2005.htm
Timestamp: 2018-01-20 10:59:43+00:00
Document Index: 29495649

Matched Legal Cases: ['articolul 2', 'articolul 9', 'articolul 9', 'articolul 10', 'articolul 17', 'articolul 17', 'articolul 19', 'articolul 19', 'Articolul 20', 'articolul 23', 'articolul 23', 'articolul 24', 'articolul 25', 'articolul 26', 'articolul 27', 'articolul 29', 'articolul 33', 'articolul 35', 'Articolul 36', 'Articolul 38', 'articolul 42', 'articolul 421', 'Articolul 46', 'Articolul 48', 'articolul 50', 'Articolul 51', 'Articolul 3']

Hotărârea Guvernului nr. 411/2005
M. Of. nr. 424 din 19 mai 2005
privind modificarea şi completarea Hotărârii Guvernului nr. 461/2001 pentru aprobarea normelor de aplicare a Ordonanţei de urgenţă a Guvernului nr. 60/2001 privind achiziţiile publice şi pentru modificarea art. 3 din Hotărârea Guvernului nr. 841/1995 privind procedurile de transmitere fără plată şi de valorificare a bunurilor aparţinând instituţiilor publice
Art. I. − Hotărârea Guvernului nr. 461/2001 pentru aprobarea normelor de aplicare a Ordonanţei de urgenţă a Guvernului nr. 60/2001 privind achiziţile publice, publicată în Monitorul Oficial al României, Partea I, nr. 268 din 24 mai 2001, cu modificările ulterioare, se modifică şi se completează după cum urmează:
1. Alineatul (2) al articolului 2 va avea următorul cuprins:
„(2) Autoritatea contractantă are obligaţia, atunci când stabileşte programul anual al achiziţiilor publice, de a ţine cont de:
a) necesităţile obiective de produse, de lucrări şi de servicii;
b) gradul de prioritate al necesităţilor prevăzute la lit. a);
c) anticipările cu privire la fondurile ce urmează a fi alocate prin bugetul anual, prin luarea în considerare inclusiv a posibilităţii de a obţine fonduri suplimentare în urma unei eventuale rectificări a bugetului;“.
2. La articolul 2, după alineatul (2) se introduce un nou alineat, alineatul (3), cu următorul cuprins:
„(3) Autoritatea contractantă are dreptul de a opera modificări în programul anual al achiziţiilor publice. În cazul în care modificările respective au ca scop acoperirea unor necesităţi ce nu au fost cuprinse iniţial în programul anual al achiziţiilor publice, introducerea acestora în program este condiţionată de asigurarea surselor de finanţare.“
„Art. 5. − (1) Autoritatea contractantă are obligaţia de a asigura corespondenţa produselor, serviciilor şi a lucrărilor de construcţii cu sistemul de grupare şi codificare utilizat în CPSA, atunci când:
a) elaborează programul anual al achiziţiilor publice;
b) precizează în anunţul de intenţie şi în anunţul sau în invitaţia de participare produsele, serviciile ori lucrările pe care urmează să le achiziţioneze;
c) întocmeşte documentaţia pentru elaborarea şi prezentarea ofertei;
d) precizează în anunţul de atribuire produsele, serviciile sau lucrările pentru care a încheiat contractul de achiziţie publică;
e) transmite Ministerului Finanţelor Publice şi, în cazul contractelor de lucrări şi al contractelor de servicii de proiectare a construcţiilor, şi Ministerului Transportului, Construcţiilor şi Turismului informaţiile necesare monitorizării procesului de achiziţie publică.
(2) În înţelesul prezentelor norme, prin produs se înţelege rezultatul unei activităţi, concretizat printr-un obiect fizic, de orice natură, care este cuprins în CPSA. Produsele similare reprezintă produse cu acelaşi uz sau uz similar care, în conformitate cu schema de structură a CPSA, sunt grupate, de regulă, în aceeaşi subclasă elementară.
(3) În înţelesul prezentelor norme, serviciu înseamnă rezultatul unei activităţi, care nu se concretizează printr-un obiect fizic şi care este cuprins în CPSA. În anexa nr. 1 sunt prevăzute tipurile de servicii şi defalcarea acestora în două categorii, cuprinse în Lista A şi, respectiv, în Lista B. Serviciile similare reprezintă acele servicii care, în conformitate cu schema de structură a CPSA, sunt grupate, de regulă, în aceeaşi subclasă elementară.
(4) În înţelesul prezentelor norme, prin lucrare se înţelege oricare dintre lucrările de construcţii prevăzute în diviziunea 45 din schema de structură a CPSA sau orice combinaţie a acestora care conduce la un rezultat menit să îndeplinească, prin el însuşi, o funcţie tehnico-economică. Din punct de vedere al asigurării corespondenţei prevăzute la alin. (1) lucrările similare reprezintă acele lucrări de construcţii care sunt grupate, în conformitate cu schema de structură a CPSA, în aceeaşi clasă. Din punct de vedere al stabilirii cerinţelor minime referitoare la experienţa ofertanţilor/candidaţilor, lucrările similare reprezintă acele lucrări de construcţii care sunt grupate, în conformitate cu schema de structură a CPSA, în aceeaşi subclasă.
(5) În cazul lucrărilor complexe, care presupun execuţia unui ansamblu diversificat de lucrări de construcţii, încadrarea în clasa sau, după caz, în subclasa aferentă CPSA este determinată de tipul de lucrare de construcţii cu ponderea valorică cea mai mare.“
„Art. 8. − (1) Autoritatea contractantă are obligaţia de a estima valoarea, fără T.V.A., a fiecărui contract de furnizare, de lucrări sau de servicii, cuprins în programul anual al achiziţiilor publice, şi:
a) de a o evidenţia în programul anual al achiziţiilor publice în scopul selectării procedurii care va fi aplicată pentru atribuirea contractului respectiv;
b) de a o compara cu echivalentul în lei al 750.000 euro, atunci când verifică obligativitatea transmiterii spre publicare a anunţului de intenţie prevăzut la art. 16 din ordonanţă;
c) de a o compara cu echivalentul în lei al pragului valoric prevăzut la art. 13 din ordonanţă, atunci când, pentru atribuirea contractului de achiziţie publică, intenţionează să aplice procedura de cerere de ofertă.
(2) Echivalenta leu (ROL)/euro se calculează corespunzător cursului mediu al pieţei valutare, publicat de Banca Naţională a României în ziua anterioară efectuării acţiunilor prevăzute la alin. (1).“
5. Alineatul (1) al articolului 9 va avea următorul cuprins:
„Art. 9. − (1) Autoritatea contractantă are obligaţia de a estima valoarea contractului de achiziţie publică având în vedere preţurile practicate în mod curent pe piaţă şi luând în considerare, în măsura în care acestea pot fi anticipate la momentul estimării, orice posibile suplimentări sau majorări ale valorii contractului.“
6. La articolul 9 alineatul (2) punctul A, litera d) va avea următorul cuprins:
„d) în cazul în care autoritatea contractantă îşi propune să atribuie un contract de furnizare cu caracter de regularitate sau care trebuie reînnoit într-o perioadă dată, atunci estimarea valorii acestui contract trebuie să aibă ca bază de calcul:
− fie valoarea actualizată a contractelor de furnizare a unor produse similare, atribuite în ultimele 12 luni, ajustată, dacă este posibil, cu modificările previzibile ce pot surveni în următoarele 12 luni în privinţa cantităţilor achiziţionate şi valorilor aferente;
− fie valoarea totală a contractelor de furnizare a unor produse similare care se anticipează că vor fi atribuite în următoarele 12 luni, începând din momentul primei livrări. În oricare dintre situaţiile prevăzute la lit. d) alegerea variantei de calcul nu trebuie să se facă de către autoritatea contractantă cu scopul de a obţine o valoare mai mică decât valoarea prevăzută la art. 13 lit. a) sau, după caz, la art. 8 alin. (6) din ordonanţă.“
7. La articolul 9 alineatul (2) punctul B, litera b) va avea următorul cuprins:
„b) în cazul în care autoritatea contractantă îşi propune să atribuie un contract de servicii cu caracter de regularitate sau care trebuie reînnoit într-o perioadă dată, atunci estimarea valorii acestui contract trebuie să aibă ca bază de calcul:
− fie valoarea actualizată a contractelor de servicii similare atribuite în ultimele 12 luni, ajustată, dacă este posibil, cu modificările previzibile ce pot surveni în următoarele 12 luni, în privinţa cantităţilor achiziţionate şi valorilor aferente;
− fie valoarea totală a contractelor de servicii similare care se anticipează că vor fi atribuite în următoarele 12 luni, începând din momentul primei prestaţii; În oricare dintre situaţiile prevăzute la lit. b) alegerea variantei de calcul nu trebuie să se facă de către autoritatea contractantă cu scopul de a obţine o valoare mai mică decât valoarea prevăzută la art. 13 lit. b) sau, după caz, la art. 8 alin. (6) din ordonanţă;“.
8. La articolul 10 litera b) va avea următorul cuprins:
„b) dacă concursul de soluţii este organizat ca parte a unei proceduri ce conduce la atribuirea unui contract de servicii, atunci valoarea estimată luată în considerare este cea corespunzătoare contractului de achiziţie publică respectiv.“
„Art. 11. − Autoritatea contractantă are obligaţia de a atribui contractul de achiziţie publică prin aplicarea uneia dintre procedurile prevăzute la cap. II din ordonanţă, iar, în situaţiile de excepţie prevăzute la art. 8 alin. (1)−(4) din ordonanţă, prin aplicarea unei proceduri proprii.“
„Art. 12. − Selectarea procedurii aplicate pentru atribuirea contractului de achiziţie publică se realizează după determinarea valorii estimate a contractului respectiv şi se precizează în cadrul programului anual al achiziţiilor publice.“
11. Alineatul (2) al articolului 13 va avea următorul cuprins:
„(2) Anunţurile prevăzute la alin. (1) trebuie să conţină cel puţin informaţiile prevăzute în modelele prezentate în anexa nr. 2, dar nu mai mult de 650 de cuvinte.“
12. La articolul 17 alineatul (1), literele b) şi c) vor avea următorul cuprins:
„b) cerinţele minime de calificare pe care autoritatea contractantă a hotărât să le solicite şi documentele care urmează să fie prezentate de ofertant/candidat pentru dovedirea îndeplinirii cerinţelor respective;
c) instrucţiuni privind datele limită care trebuie respectate şi formalităţile care trebuie îndeplinite, referitoare la modul de prezentare şi depunere a ofertei, inclusiv cu privire la garanţiile solicitate şi la perioada impusă pentru valabilitatea ofertei; se va preciza obligaţia ofertanţilor de a numerota şi a semna fiecare pagină a ofertei, precum şi de a anexa un opis al documentelor prezentate;“.
13. La articolul 17 alineatul (1), după litera f) se introduc două noi litere, literele g) şi h), cu următorul cuprins:
„g) precizări cu privire la documentele pentru care, în caz de neprezentare, autoritatea contractantă a hotărât că nu va fi permisă completarea ulterioară, eventuala neprezentare a acestora având ca efect descalificarea ofertantului/candidatului;
h) propunerea de contract.“
14. La articolul 19, după alineatul (2) se introduce un nou alineat, alineatul (3), cu următorul cuprins:
„(3) Autoritatea contractantă sau, după caz, organizatorul procedurii nu are dreptul de a percepe taxe suplimentare pentru participarea ofertanţilor/candidaţilor la procedura aplicată pentru atribuirea contractului de achiziţie publică.“
15. După articolul 19 se introduc două noi articole, articolele 191 şi 192, cu următorul cuprins:
„Art. 191. − (1) În cadrul documentaţiei pentru elaborarea şi prezentarea ofertei, autoritatea contractantă nu are dreptul de a solicita îndeplinirea unor cerinţe minime referitoare la capacitatea tehnică şi cea economico-financiară a ofertanţilor/candidaţilor, care ar conduce la o restricţionare artificială a participării la procedura pentru atribuirea contractului de achiziţie publică.
(2) În sensul prevederilor alin. (1), cerinţele minime de calificare trebuie să fie stabilite exclusiv pe criterii nediscriminatorii şi în funcţie de exigenţele specifice impuse de natura şi de complexitatea contractului de achiziţie publică ce urmează să fie atribuit.
(3) În cazul în care solicită îndeplinirea unei cerinţe minime referitoare la experienţa similară, autoritatea contractantă nu are dreptul de a impune ca valoarea contractului prin care ofertanţii/candidaţii îşi dovedesc propria experienţă similară să depăşească:
a) valoarea estimată a contractului de achiziţie publică ce urmează să fie atribuit, în cazul contractelor de furnizare şi de servicii;
b) 0,6 din valoarea estimată a contractului de achiziţie publică ce urmează să fie atribuit, în cazul contractelor de lucrări.
Cerinţa privind experienţa similară poate fi îndeplinită şi prin cumularea valorii mai multor contracte, în cazul în care documentaţia pentru elaborarea şi prezentarea ofertei a precizat această posibilitate.
Cerinţa privind experienţa similară poate fi exprimată în cadrul documentaţiei pentru elaborarea şi prezentarea ofertei valoric sau, după caz, prin cantităţi, suprafeţe ori volume fizice.
(4) În cazul în care solicită îndeplinirea unei cerinţe minime referitoare la cuantumul cifrei de afaceri, autoritatea contractantă nu are dreptul de a impune ca respectivul cuantum să depăşească valoarea medie anuală estimată, multiplicată cu 3, a contractului de achiziţie publică ce urmează să fie atribuit.
Art. 192. − (1) Algoritmul de calcul, precum şi factorii de evaluare a ofertelor, care vor fi luaţi în considerare în cazul aplicării criteriului „oferta cea mai avantajoasă din punct de vedere tehnico-economic“, se precizează în mod clar şi detaliat în cadrul documentaţiei pentru elaborarea şi prezentarea ofertei şi vor reflecta metodologia concretă de punctare a avantajelor care rezultă din propunerile tehnice şi financiare prezentate de ofertanţi.
(2) Autoritatea contractantă nu are dreptul de a utiliza cerinţele referitoare la eligibilitate sau cerinţele referitoare la capacitatea tehnică şi economico-financiară, ca factori de evaluare a ofertelor.
(3) Atunci când stabileşte factorii de evaluare a ofertelor, autoritatea contractantă nu are dreptul de a utiliza factori care:
a) nu au o legătură directă cu natura şi conţinutul contractului de achiziţie publică ce urmează să fie atribuit;
b) nu reflectă un avantaj real şi evident pe care autoritatea contractantă îl poate obţine prin utilizarea factorului de evaluare respectiv.
(4) Ponderea stabilită pentru fiecare factor de evaluare nu trebuie să conducă la distorsionarea rezultatului aplicării procedurii pentru atribuirea contractului de achiziţie publică. Pentru fiecare factor de evaluare autoritatea contractantă are obligaţia de a stabili o pondere care să reflecte în mod corect:
a) importanţa caracteristicii tehnice/funcţionale considerate a reprezenta un avantaj calitativ ce poate fi punctat suplimentar; sau
b) cuantumul valoric al avantajelor de natură financiară pe care ofertanţii le pot oferi prin asumarea unor angajamente suplimentare în raport cu cerinţele minime prevăzute în caietul de sarcini.“
16. Articolul 20 va avea următorul cuprins:
„Art. 20. − (1) Autoritatea contractantă are obligaţia de a constitui, o dată cu iniţierea aplicării procedurii pentru atribuirea contractului de achiziţie publică, o comisie de evaluare formată din cel puţin 3 membri, independenţi de participanţii la procedură, care pot fi atât angajaţi permanenţi ai autorităţii contractante, cât şi consultanţi externi cu experienţă în domeniul achiziţiilor publice şi cu o calificare profesională corespunzătoare specificului contractului.
(2) Autoritatea contractantă desemnează preşedintele comisiei de evaluare dintre membrii acesteia.
(3) Autoritatea contractantă are dreptul de a nominaliza membri de rezervă pentru membrii comisiei de evaluare.
(4) Autoritatea contractantă are dreptul de a înlocui un membru al comisiei de evaluare cu un membru de rezervă numai dacă persoana care urmează să fie înlocuită nu are posibilitatea, din motive obiective, de a-şi îndeplini atribuţiile specifice ce rezultă din calitatea de membru al comisiei de evaluare. După producerea înlocuirii, calitatea de membru al comisiei de evaluare este preluată de către membrul de rezervă care îşi va exercita atribuţiile aferente până la finalizarea procedurii aplicate pentru atribuirea contractului de achiziţie publică respectiv.“
17. Alineatul (3) al articolului 22 va avea următorul cuprins:
„(3) În cazul în care unul dintre membrii desemnaţi în comisia de evaluare constată că se află în una sau mai multe dintre situaţiile prevăzute la alin. (1) lit. a)−c) sau în orice altă situaţie de natură să determine existenţa unui conflict de interese, atunci acesta are obligaţia de a solicita de îndată înlocuirea sa din componenţa comisiei respective cu o altă persoană. Situaţiile de incompatibilitate pot fi sesizate autorităţii contractante şi de către terţi.
În cazul în care sunt sesizate astfel de situaţii, autoritatea contractantă are obligaţia de a verifica cele semnalate şi, dacă este cazul, de a adopta măsurile necesare pentru evitarea/remedierea oricăror aspecte care pot determina apariţia unui conflict de interese.“
18. La articolul 23 alineatul (1), litera e) se abrogă.
19. La articolul 23, după alineatul (3) se introduc două noi alineate, alineatele (31) şi (32), cu următorul cuprins:
„(31) Autoritatea contractantă are dreptul de a prelungi contractele de furnizare sau de servicii cu caracter de regularitate, încheiate în anul precedent şi a căror durată normală de îndeplinire a expirat la data de 31 decembrie, dacă se îndeplinesc, în mod cumulativ, următoarele condiţii:
a) în documentaţia pentru elaborarea şi prezentarea ofertei, elaborată cu ocazia atribuirii contractului iniţial, s-au prevăzut posibilitatea de suplimentare a cantităţilor de produse sau servicii deja achiziţionate, precum şi nivelul maxim până la care va fi posibilă o astfel de suplimentare;
b) în documentaţia pentru elaborarea şi prezentarea ofertei, precum şi în contract este prevăzută în mod explicit o clauză prin care dreptul autorităţii contractante de a opta pentru suplimentarea cantităţilor de produse sau de servicii este condiţionat de existenţa creditelor bugetare cu această destinaţie;
c) valoarea estimată a contractului iniţial s-a determinat prin luarea în considerare a variantei în care autoritatea contractantă optează pentru suplimentarea la nivelul maxim prevăzut a cantităţilor de produse sau servicii;
d) prelungirea contractului iniţial nu poate depăşi o durată de 4 luni de la data expirării duratei de îndeplinire a acestuia.
(32) În cazul contractelor de achiziţie publică al căror obiect îl reprezintă achiziţia de produse/servicii pentru care, din cauze obiective, necesarul anual nu poate fi anticipat cu exactitate, autoritatea contractantă are dreptul de a indica, în anunţul/invitaţia de participare şi în documentaţia de elaborare şi prezentare a ofertei, un interval minim-maxim, ca nivel al cantităţilor ce urmează a se achiziţiona. În această situaţie preţul care urmează să fie comparat pentru stabilirea ofertei câştigătoare poate fi preţul unitar. Contractul va preciza obligaţia autorităţii contractante de a achiziţiona cantitatea minimă estimată, dar va cuprinde şi o clauză suplimentară prin care se va preciza dreptul autorităţii contractante de a opta pentru creşterea cantităţilor, prin act adiţional, în limita nivelului maxim indicat iniţial. Autoritatea contractantă are obligaţia de a estima valoarea acestui tip de contract prin luarea în considerare a opţiunii de a achiziţiona cantitatea maximă prevăzută în anunţul/invitaţia de participare şi în documentaţia de elaborare şi prezentare a ofertei.“
20. La articolul 24, literele d) şi e) vor avea următorul cuprins:
„d) primirea ofertelor şi a documentelor care le însoţesc;
e) îndeplinirea, de către comisia de evaluare, a atribuţiilor care îi revin în conformitate cu prevederile art. 51 alin. (1) din ordonanţă:
derularea şedinţei de deschidere a ofertelor;
examinarea şi verificarea îndeplinirii de către ofertanţi a condiţiilor referitoare la eligibilitate, înregistrare, capacitate tehnică şi economico-financiară, în cazul şi în condiţiile în care îndeplinirea acestor condiţii a fost solicitată în documentaţia pentru elaborarea şi prezentarea ofertei;
stabilirea clarificărilor necesare cu privire la documentele prezentate de ofertanţi;
calificarea ofertanţilor care îndeplinesc condiţiile prevăzute la pct. (ii) şi excluderea celor care nu îndeplinesc condiţiile respective;
examinarea ofertelor prezentate de către ofertanţii calificaţi şi stabilirea clarificărilor necesare cu privire la ofertele respective;
respingerea ofertelor necorespunzătoare;
evaluarea ofertelor declarate corespunzătoare şi stabilirea ofertei câştigătoare;
întocmirea şi înaintarea către conducerea autorităţii contractante a hotărârii comisiei de evaluare cu privire la rezultatul aplicării procedurii pentru atribuirea contractului de achiziţie publică;“.
21. La articolul 25 punctul B, literele c), d) şi g) vor avea următorul cuprins:
„c) primirea ofertelor şi a documentelor care le însoţesc;
d) îndeplinirea, de către comisia de evaluare, a atribuţiilor care îi revin în conformitate cu prevederile art. 51 alin. (1) din ordonanţă:
examinarea ofertelor prezentate de către ofertanţi şi stabilirea clarificărilor necesare cu privire la ofertele respective;
întocmirea şi înaintarea către conducerea autorităţii contractante a hotărârii comisiei de evaluare cu privire la rezultatul aplicării procedurii pentru atribuirea contractului de achiziţie publică;
g) transmiterea anunţului de atribuire către Regia Autonomă «Monitorul Oficial», în vederea publicării.“
22. La articolul 26 punctul C, literele a) şi b) vor avea următorul cuprins:
„a) primirea ofertelor şi a documentelor care le însoţesc;
b) îndeplinirea, de către comisia de evaluare, a atribuţiilor care îi revin în conformitate cu prevederile art. 51 alin. (1) din ordonanţă:
23. Alineatul (2) al articolului 27 va avea următorul cuprins:
„(2) Autorităţile contractante definite conform art. 5 alin. (1) lit. d) din ordonanţă au dreptul de a adapta, corespunzător situaţiei concrete, etapele prevăzute la alin. (1) lit. a) şi b), atunci când achiziţionează produse cotate şi tranzacţionate la bursa de mărfuri sau atunci când achiziţionează produse la un preţ considerabil mai scăzut decât cel practicat în mod normal pe piaţă prin valorificarea unei oportunităţi de scurtă durată.“
24. La articolul 27, după alineatul (2) se introduc două noi alineate, alineatele (3) şi (4), cu următorul cuprins:
„(3) În cazul în care procedura de negociere cu o singură sursă este aplicată ca urmare a încadrării în cazul prevăzut la art. 12 lit. c) din ordonanţă, atunci contractul atribuit de către autoritatea contractantă pentru suplimentarea contractului iniţial poate avea şi forma unui act adiţional la acesta.
(4) În cazul în care procedura de negociere cu o singură sursă este aplicată ca urmare a încadrării în cazul prevăzut la art. 12 lit. h) din ordonanţă, autoritatea contractantă are dreptul de a solicita viitorului contractant, înainte de finalizarea etapelor prevăzute la alin. (1), derularea acelor operaţii strict necesare pentru a face faţă situaţiei de maximă urgenţă.“
25. La articolul 29, litera e) va avea următorul cuprins:
„e) îndeplinirea, de către comisia de evaluare, a atribuţiilor care îi revin în conformitate cu prevederile art. 51 alin. (1), din ordonanţă:
examinarea şi verificarea îndeplinirii de către ofertanţi a condiţiilor referitoare la eligibilitate, înregistrare, capacitatea tehnică şi capacitatea economico-financiară, în cazul şi în condiţiile în care îndeplinirea respectivelor condiţii a fost solicitată în documentaţia pentru elaborarea şi prezentarea ofertei;
stabilirea clarificărilor necesare cu privire la documentele prezentate de ofertanţi (dacă este cazul);
calificarea ofertanţilor care îndeplinesc condiţiile prevăzute la pct. (ii) şi excluderea celor care nu îndeplinesc condiţiile respective (dacă este cazul);
26. Alineatul (2) al articolului 30 va avea următorul cuprins:
„(2) Valoarea fără T.V.A., cumulată pe parcursul unui an calendaristic, pentru fiecare categorie de produse similare, servicii similare sau, după caz, lucrări similare, achiziţionate prin cumpărare directă, nu trebuie să depăşească echivalentul în lei a 2.000 euro.“
27. Alineatul (2) al articolului 31 va avea următorul cuprins:
„(2) În oricare dintre cazurile menţionate la alin. (1) autoritatea contractantă are totuşi obligaţia de a atribui contractul de achiziţie publică prin luarea în considerare a principiilor enunţate la art. 2 din ordonanţă.“
28. La articolul 33 alineatul (2), după litera b) se introduce o nouă literă, litera b1), cu următorul cuprins:
„b1) valoarea sub care nu poate fi respinsă nici o ofertă pentru singurul motiv că preţul din propunerea financiară depăşeşte valoarea fondurilor alocate;“.
29. Alineatul (3) al articolului 33 va avea următorul cuprins:
„(3) Nici o ofertă nu poate fi respinsă în cadrul şedinţei de deschidere, cu excepţia ofertelor întârziate şi a celor care nu fac dovada constituirii garanţiei pentru participare. Orice decizie cu privire la calificarea ofertanţilor/candidaţilor sau, după caz, cu privire la evaluarea ofertelor, va fi luată de către comisia de evaluare în cadrul unor şedinţe ulterioare şedinţei de deschidere a ofertelor.“
30. Alineatul (3) al articolului 35 va avea următorul cuprins:
„(3) După verificarea îndeplinirii cerinţelor minime privind capacitatea tehnică şi capacitatea economico-financiară, solicitate în cadrul documentaţiei pentru elaborarea şi prezentarea ofertei, comisia de evaluare stabileşte ofertanţii/candidaţii calificaţi şi, dacă este cazul, pe cei excluşi ca urmare a neîndeplinirii cerinţelor minime respective.“
31. La articolul 35, după alineatul (4) se introduc trei noi alineate, alineatele (5), (6) şi (7), cu următorul cuprins:
„(5) În cazul în care comisia de evaluare constată că unul sau mai mulţi ofertanţi/candidaţi au omis să prezinte anumite documente prin care se confirmă îndeplinirea cerinţelor privind eligibilitatea/înregistrarea/capacitatea tehnică/capacitatea economico-financiară, aceasta va solicita ofertanţilor/candidaţilor respectivi completarea documentelor care lipsesc, acordând în acest scop un termen rezonabil de timp, de regulă în limita a 72 de ore de la momentul solicitării. Comisia de evaluare va lua toate măsurile necesare astfel încât solicitarea să parvină în timp util ofertanţilor/candidaţilor.
(6) Prin excepţie de la prevederile alin. (5), comisia de evaluare nu are dreptul de a permite şi de a solicita unui ofertant/candidat completarea unui document care lipseşte, atunci când:
a) în documentaţia pentru elaborarea şi prezentarea ofertei a fost menţionat expres faptul că, în caz de neprezentare a respectivului document, nu este permisă completarea ulterioară şi că această neprezentare are ca efect descalificarea ofertantului/candidatului; sau
b) ofertantul/candidatul respectiv a omis să prezinte mai mult de două dintre documentele solicitate în cadrul documentaţiei pentru elaborarea şi prezentarea ofertei, o astfel de omisiune reflectând lipsa intenţiei de a se implica cu seriozitate în competiţie; sau
c) prin acceptarea completării documentului respectiv se creează un avantaj evident în raport cu ceilalţi ofertanţi/candidaţi, aducându-se atingere principiului tratamentului egal.
(7) Comisia de evaluare are obligaţia de a remedia viciile de formă ale documentelor prezentate de către ofertant/candidat, dar numai cu acceptul acestuia. Dacă ofertantul/candidatul nu acceptă remedierea acestora, atunci comisia de evaluare va decide excluderea ofertantului/ candidatului respectiv. În sensul prezentului alineat, prin viciu de formă se înţelege o eroare/omisiune din cadrul unui document, a cărei corectare nu creează un avantaj evident în raport cu ceilalţi ofertanţi/candidaţi şi nu alterează sensul şi conţinutul informaţiilor existente iniţial în documentul respectiv.“
32. Articolul 36 va avea următorul cuprins:
„Art. 36. − (1) Comisia de evaluare are obligaţia de a examina ofertele tuturor ofertanţilor declaraţi calificaţi sau, după caz, ale tuturor candidaţilor selectaţi.
(2) Comisia de evaluare are obligaţia de a verifica conformitatea fiecărei propuneri tehnice şi financiare cu cerinţele din documentaţia pentru elaborarea şi prezentarea ofertei. Mai întâi se examinează propunerea tehnică.
(3) Comisia de evaluare va remedia viciile de formă ale documentelor prezentate de către ofertant, dar numai cu acceptul acestuia. Dacă ofertantul nu acceptă remedierea viciilor respective, atunci oferta sa va fi considerată necorespunzătoare şi, în consecinţă, va fi respinsă de către comisia de evaluare.
(4) Comisia de evaluare are obligaţia de a stabili care sunt clarificările necesare pentru evaluarea fiecărei oferte, precum şi perioada de timp acordată pentru transmiterea clarificărilor.
(5) În raport cu modul în care respectă cerinţele prevăzute în caietul de sarcini, propunerea tehnică este considerată ca fiind substanţial corespunzătoare în cazul în care estimarea valorică a eventualelor omisiuni sau neconcordanţe nu reprezintă mai mult de 3% din valoarea preţului ofertat în cadrul propunerii financiare.
(6) Atunci când, în cadrul propunerii tehnice, se constată existenţa unor omisiuni/neconcordanţe a căror estimare valorică nu reprezintă mai mult de 3% din valoarea preţului ofertat în cadrul propunerii financiare, comisia de evaluare are obligaţia de a solicita ofertantului completarea/remedierea acestora în conformitate cu cerinţele prevăzute în caietul de sarcini. Ofertantul nu are dreptul de a condiţiona completarea/remedierea omisiunilor/neconcordanţelor de modificarea propunerii financiare.
(7) În cazul unei oferte care are un preţ aparent neobişnuit de scăzut în raport cu ceea ce urmează a fi furnizat, executat sau prestat, comisia de evaluare are obligaţia de a solicita, în scris şi, oricum, înainte de a lua vreo decizie de respingere a acelei oferte, detalii şi precizări pe care le consideră semnificative cu privire la ofertă, precum şi de a verifica răspunsurile care justifică preţul respectiv.
(8) Comisia de evaluare trebuie să ia în considerare justificările primite de la ofertant, în condiţiile alin. (7), îndeosebi cele care se referă la fundamentarea economică a modului de formare a preţului ofertei, originalitatea ofertei din punct de vedere al îndeplinirii tuturor cerinţelor prevăzute în documentaţia pentru elaborarea şi prezentarea ofertei, soluţii tehnice adoptate sau condiţii deosebit de favorabile de care beneficiază ofertantul pentru îndeplinirea contractului de achiziţie publică, inclusiv obţinerea unui eventual ajutor de stat.
(9) În cazul în care comisia de evaluare constată că o ofertă are un preţ neobişnuit de scăzut ca urmare a faptului că ofertantul a obţinut un ajutor de stat, atunci oferta respectivă poate fi respinsă din acest singur motiv numai dacă ofertantul nu poate dovedi, într-un termen rezonabil fixat de către comisia de evaluare, că ajutorul respectiv a fost acordat legal.“
33. Articolul 38 va avea următorul cuprins:
„Art. 38. − (1) Comisia de evaluare are dreptul de a respinge o ofertă în oricare dintre următoarele cazuri:
a) propunerea tehnică nu respectă cerinţele prevăzute în caietul de sarcini, astfel încât să poată fi considerată cel puţin substanţial corespunzătoare;
b) deşi propunerea tehnică poate fi considerată cel puţin substanţial corespunzătoare, estimarea valorică a omisiunilor/neconcordanţelor, constatate în raport cu cerinţele caietului de sarcini, reprezintă o valoare egală sau mai mare decât diferenţa dintre preţul prevăzut în oferta respectivă şi preţul prevăzut în oricare altă ofertă considerată corespunzătoare de către comisia de evaluare;
c) deşi propunerea tehnică poate fi considerată cel puţin substanţial corespunzătoare, ofertantul nu acceptă completarea/remedierea omisiunilor/neconcordanţelor sau condiţionează acceptarea acestora de modificarea propunerii financiare;
d) ofertantul nu transmite, în perioada precizată de către comisia de evaluare, clarificările/răspunsurile solicitate;
e) ofertantul modifică, prin clarificările pe care le prezintă, conţinutul propunerii tehnice, cu excepţia situaţiilor prevăzute la art. 36 alin. (3) şi (6), sau modifică conţinutul propunerii financiare, cu excepţia situaţiei prevăzute la art. 37;
f) oferta conţine propuneri referitoare la clauzele contractuale, propuneri care sunt, în mod evident, dezavantajoase pentru autoritatea contractantă;
g) explicaţiile prezentate de ofertant/candidat, ca urmare a unei solicitări formulate în situaţia prevăzută la art. 36 alin. (7), nu sunt concludente sau nu sunt susţinute de documentele justificative solicitate de comisia de evaluare.
(2) Comisia de evaluare are obligaţia de a evalua toate ofertele care nu au fost respinse şi, în urma acestei evaluări, de a stabili oferta câştigătoare pe baza aplicării criteriului pentru atribuirea contractului de achiziţie publică.
(3) În cazul în care atribuirea contractului de achiziţie publică se face pe baza criteriului „oferta cea mai avantajoasă din punct de vedere tehnico-economic“, evaluarea ofertelor se realizează prin acordarea, pentru fiecare ofertă, a unui punctaj rezultat ca urmare a aplicării algoritmului de calcul stabilit în documentaţia pentru elaborarea şi prezentarea ofertei.
În ordinea descrescătoare a punctajului acordat, comisia de evaluare trebuie să întocmească clasamentul pe baza căruia se stabileşte oferta câştigătoare.
Punctajul reprezintă media punctajelor individuale acordate de către fiecare membru al comisiei de evaluare.
(4) În cazul în care atribuirea contractului de achiziţie publică se face pe baza criteriului „preţul cel mai scăzut“, evaluarea ofertelor se realizează prin compararea preţurilor fiecărei oferte şi prin întocmirea, în ordinea descrescătoare a preţurilor respective, a clasamentului pe baza căruia se stabileşte oferta câştigătoare.“
34. După articolul 42 se introduce un nou articol, articolul 421, cu următorul cuprins:
„Art. 421. − Pe parcursul aplicării procedurii de atribuire a contractului de achiziţie publică autoritatea contractantă are obligaţia de a lua toate măsurile necesare pentru a evita apariţia unor situaţii de natură să determine existenţa unui conflict de interese şi/sau manifestarea concurenţei neloiale. În cazul în care constată apariţia unor astfel de situaţii, autoritatea contractantă are obligaţia de a elimina efectele rezultate dintr-o astfel de împrejurare, adoptând potrivit competenţelor, după caz, măsuri corective de modificare, încetare, revocare, anulare şi altele asemenea ale actelor şi deciziilor care au afectat aplicarea corectă a procedurii de atribuire a contractului de achiziţie publică sau ale activităţilor care au legătură cu acestea.“
35. Articolele 43, 44 şi 45 se abrogă.
36. Articolul 46 va avea următorul cuprins:
„Art. 46. − (1) Autoritatea contractantă are obligaţia de a finaliza procedura aplicată pentru atribuirea contractului de achiziţie publică prin atribuirea şi încheierea contractului respectiv. Autoritatea contractantă are obligaţia de a încheia contractul de achiziţie publică cu ofertantul a cărui ofertă a fost stabilită ca fiind câştigătoare de către comisia de evaluare.
(2) Prin excepţie de la prevederile alin. (1), autoritatea contractantă are dreptul de a finaliza procedura aplicată pentru atribuirea contractului de achiziţie publică prin anularea acesteia, numai în circumstanţele prevăzute la art. 68 din ordonanţă.
(3) În sensul prevederilor art. 68 lit. d) din ordonanţă, procedura aplicată pentru atribuirea contractului de achiziţie publică se consideră a fi afectată în cazul în care se îndeplinesc, în mod cumulativ, următoarele condiţii:
a) în cadrul documentaţiei pentru elaborarea şi prezentarea ofertei şi/sau în modul de aplicare a procedurii pentru atribuirea contractului de achiziţie publică se constată erori sau omisiuni care au ca efect încălcarea principiilor liberei concurenţe, transparenţei, tratamentului egal sau utilizării eficiente a fondurilor publice, astfel cum sunt acestea prevăzute la art. 2 din ordonanţă;
b) autoritatea contractantă se află în imposibilitate de a adopta măsuri corective, fără ca acestea să conducă, la rândul lor, la încălcarea principiilor enumerate la lit. a).
(4) În cazul în care criteriul aplicat pentru atribuirea contractului de achiziţie publică este „oferta cea mai avantajoasă din punct de vedere tehnico-economic“, iar comisia de evaluare a acordat acelaşi punctaj pentru două sau mai multe oferte, atunci autoritatea contractantă are obligaţia de a încheia contractul de achiziţie publică cu ofertantul a cărui ofertă are cel mai mic preţ.
În cazul în care şi preţurile ofertate sunt egale, atunci autoritatea contractantă are dreptul:
a) fie de a solicita ofertanţilor care au oferit cel mai mic preţ o nouă propunere financiară în plic închis, caz în care contractul va fi atribuit ofertantului a cărui nouă propunere financiară are preţul cel mai scăzut;
b) fie de a atribui contractul de achiziţie publică unuia dintre ofertanţii care au oferit cel mai mic preţ, pe baza aplicării unor criterii suplimentare cu caracter exclusiv tehnic.
(5) În cazul în care criteriul aplicat pentru atribuirea contractului de achiziţie publică este „preţul cel mai scăzut“, iar două sau mai multe oferte conţin, în cadrul propunerii financiare, acelaşi preţ, autoritatea contractantă are dreptul de a proceda în acelaşi mod care este prevăzut la alin. (4) teza a doua.
(6) Oferta care a fost stabilită câştigătoare nu poate fi modificată şi constituie parte integrantă a contractului de achiziţie publică ce urmează să fie încheiat.“
37. Articolul 48 va avea următorul cuprins:
„Art. 48. − (1) Ca parte integrantă a contractului se constituie cel puţin următoarele documente:
b) propunerea tehnică şi propunerea financiară;
c) graficul de îndeplinire a contractului;
d) graficul de plăţi.
(2) În cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare cerinţelor prevăzute în caietul de sarcini, prevalează prevederile caietului de sarcini.“
38. Alineatul (3) al articolului 49 va avea următorul cuprins:
„(3) Garanţia de participare se poate exprima în lei sau într-o valută liber convertibilă şi se constituie prin scrisoare de garanţie bancară, care se prezintă în original.
În cazul în care se precizează această posibilitate în documentaţia pentru elaborarea şi prezentarea ofertei, garanţia de participare se poate constitui şi prin depunerea la casieria autorităţii contractante a unor sume de bani sau titluri de credit (bonuri de tezaur, titluri de stat şi altele asemenea).
Scrisorile de garanţie bancară vor fi eliberate de o bancă din România sau, după caz, de o bancă din străinătate. Autoritatea contractantă nu are dreptul de a impune eliberarea garanţiei pentru participare de către o anumită bancă, nominalizată în mod expres.“
39. Alineatul (5) al articolului 50 se abrogă.
40. Alineatele (2), (4), (6) şi (8) ale articolului 50 vor avea următorul cuprins:
„(2) Autoritatea contractantă are obligaţia de a stabili în documentaţia pentru depunerea şi elaborarea ofertelor modalitatea de constituire a garanţiei de bună execuţie, precum şi cuantumul acesteia, care va fi cuprins între 5%−10% din preţul contractului, fără T.V.A.
(4) Dacă părţile convin, garanţia de bună execuţie se poate constitui şi prin înscrisuri de valoare; în acest caz contractantul are obligaţia de a depune înscrisurile de valoare agreate de autoritatea contractantă, la sediul acesteia, înainte de semnarea contractului, iar autoritatea contractantă are obligaţia de a păstra şi contabiliza aceste înscrisuri într-un cont distinct faţă de averea sa. Nu se admit drept garanţie acţiuni ale societăţilor comerciale şi amanetarea sau ipotecarea unor bunuri ale contractantului.
(6) Dacă părţile convin, garanţia de bună execuţie se poate constitui şi prin reţineri succesive din sumele datorate pentru facturi parţiale. În acest caz contractantul are obligaţia de a deschide un cont la dispoziţia autorităţii contractante, la o bancă agreată de ambele părţi. Suma iniţială care se depune de către contractant în contul astfel deschis nu trebuie să fie mai mică de 0,5% din preţul contractului.
Pe parcursul îndeplinirii contractului autoritatea contractantă urmează să alimenteze acest cont prin reţineri succesive din sumele datorate şi cuvenite contractantului, până la concurenţa sumei stabilite drept garanţie de bună execuţie în documentaţia pentru elaborarea şi prezentarea ofertei. Autoritatea contractantă va dispune ca banca să înştiinţeze contractantul despre vărsământul efectuat, precum şi despre destinaţia lui. Contul astfel deschis este purtător de dobândă în favoarea contractantului.
(8) În cazul contractului de furnizare, autoritatea contractantă are obligaţia de a elibera/restitui garanţia de bună execuţie în cel mult 14 zile de la data întocmirii procesului-verbal de recepţie finală a produselor, dacă nu a ridicat până la acea dată pretenţii asupra ei.“
41. La articolul 50, după alineatul (8) se introduc trei noi alineate, alineatele (9), (10) şi (11), cu următorul cuprins:
„(9) În cazul contractului de servicii, autoritatea contractantă are obligaţia de a elibera/restitui garanţia de bună execuţie în cel mult 14 zile de la data îndeplinirii integrale de către contractant a obligaţiilor asumate prin contractul respectiv, dacă nu a ridicat până la acea dată pretenţii asupra ei.
(10) În cazul contractelor de servicii de proiectare, autoritatea contractantă are obligaţia de a elibera/restitui garanţia de bună execuţie după cum urmează:
a) 30% din valoarea garanţiei, în termen de 14 zile de la data predării, după caz, a studiilor de prefezabilitate şi/sau fezabilitate, dacă nu a ridicat până la acea dată pretenţii asupra ei;
b) restul de 70% din valoarea garanţiei, la data încheierii procesului-verbal de recepţie la terminarea lucrărilor executate în baza proiectului respectiv, dacă nu a ridicat până la acea dată pretenţii asupra ei, iar riscul pentru vicii ascunse este minim.
(11) În cazul contractelor de lucrări, autoritatea contractantă are obligaţia de a elibera/restitui garanţia de bună execuţie după cum urmează:
a) 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea dată pretenţii asupra ei, iar riscul pentru vicii ascunse este minim;
b) restul de 30% din valoarea garanţiei, la expirarea perioadei de garanţie a lucrărilor executate, pe baza procesului-verbal de recepţie finală.
Procesele-verbale de recepţie finală pot fi întocmite şi pentru părţi din lucrare, dacă acestea sunt distincte din punct de vedere fizic şi funcţional.“
42. Articolul 51 va avea următorul cuprins:
„Art. 51. − (1) În cazul în care valoarea estimată a contractului de achiziţie publică ce urmează să fie atribuit este mai mică decât echivalentul în lei a 40.000 euro, autoritatea contractantă are dreptul de a nu solicita ofertanţilor constituirea garanţiei pentru participare.
(2) În cazul atribuirii unui contract de furnizare sau de servicii, cu excepţia serviciilor de proiectare, a cărui valoare estimată este mai mică decât valoarea prevăzută la alin. (1), autoritatea contractantă are dreptul de a nu solicita ofertanţilor constituirea garanţiei de bună execuţie.
(3) În cazul aplicării procedurii de negociere cu o singură sursă, autoritatea contractantă are dreptul de a nu solicita ofertantului constituirea garanţiei de participare, constituirea garanţiei de bună execuţie fiind însă obligatorie.“
43. După capitolul XIV „Garanţia pentru participare şi garanţia de bună execuţie“ se introduce un nou capitol, capitolul XIV1, cu următorul cuprins:
,,CAPITOLUL XIV1
Actualizarea şi revizuirea preţului contractului de achiziţie publică
Art. 511. − Preţul contractului de achiziţie publică este, de regulă, ferm, în lei.
Art. 512. − (1) Prin excepţie de la prevederile art. 511, preţul contractului de achiziţie publică poate fi actualizat şi, după caz, revizuit, în situaţiile prevăzute la art. 513, 514 şi, respectiv, la art. 515.
(2) În sensul prezentelor norme, termenii de mai jos au următoarele înţelesuri:
a) actualizare − aplicarea, la contravaloarea prestaţiei efectuate de către contractant în conformitate cu obligaţiile contractuale, a unui coeficient de actualizare, indiferent de apariţia uneia dintre situaţiile de natură excepţională prevăzute la art. 516;
b) revizuire − aplicarea unui coeficient de revizuire a anumitor elemente constitutive ale preţului contractului, afectate de apariţia uneia dintre situaţiile excepţionale prevăzute la art. 516.
(3) Modul concret de actualizare a preţului contractului de achiziţie publică şi/sau de revizuire a unor elemente constitutive ale acestui preţ trebuie să fie stabilit înainte de iniţierea procedurii care va fi aplicată pentru atribuirea contractului de achiziţie publică. Autoritatea contractantă va preciza atât în documentaţia pentru elaborarea şi prezentarea ofertei, cât şi în contractul ce urmează să fie încheiat, informaţii/clauze speciale în acest sens. Lipsa respectivelor informaţii/clauze determină inaplicabilitatea prevederilor referitoare la posibilitatea de actualizare/ revizuire a preţului contractului de achiziţie publică.
Art. 513. − (1) Preţul contractului de achiziţie publică având ca obiect furnizarea de mărfuri fungibile, de utilaje sau de echipamente, precum şi preţul contractului de servicii se pot actualiza în condiţiile prevăzute la art. 41 alin. (7) din ordonanţă.
(2) În cazul în care autoritatea contractantă decide să accepte actualizarea preţului contractului de achiziţie publică ce are ca obiect furnizarea de echipamente sau utilaje şi în cazul contractelor de servicii, coeficientul de actualizare se stabileşte astfel încât aplicarea acestuia să nu conducă la depăşirea preţului echivalent în euro. Data calendaristică la care se ia în considerare raportul de schimb leu-euro se precizează în documentaţia pentru elaborarea şi prezentarea ofertei. Această dată trebuie să se încadreze într-un interval de cel mult 15 zile, anterior datei deschiderii ofertei.
Art. 514. − (1) În cazul contractelor de achiziţie publică, altele decât cele pevăzute la art. 513 şi a căror durată este mai mare de 12 luni, restul rămas de îndeplinit la sfârşitul acestei perioade, determinată începând cu momentul intrării în vigoare a contractului, poate fi actualizat prin aplicarea la valoarea rămasă a unui coeficient de actualizare care este egal cu evoluţia indicelui preţurilor de consum (total) comunicat de Institutul Naţional de Statistică. Evoluţia indicelui preţurilor de consum (total) se determină aferent perioadei cuprinse între luna de referinţă şi luna pentru care se realizează decontarea.
(2) Autoritatea contractantă are obligaţia de a preciza luna de referinţă în documentaţia pentru elaborarea şi prezentarea ofertei. Luna de referinţă se stabileşte ca fiind luna aferentă datei prevăzute pentru depunerea ofertelor sau, după caz, luna anterioară, în corelaţie cu modul de stabilire a echivalenţei leu-euro prevăzut în documentaţia pentru elaborarea şi prezentarea ofertei. Data calendaristică la care se ia în considerare raportul de schimb leu-euro trebuie să se încadreze într-un interval de cel mult 30 de zile, anterior datei deschiderii ofertei.
Art. 515. − În situaţii excepţionale, temeinic justificate, pe perioada de îndeplinire a contractului, în cazul apariţiei unor împrejurări care lezează interesele comerciale legitime ale părţilor şi care nu au putut fi prevăzute la data încheierii contractului, părţile contractante au dreptul de a conveni revizuirea acelor elemente ale preţului care au suferit modificări. Revizuirea poate fi aplicată ori de câte ori se constată apariţia unei situaţii excepţionale, indiferent de durata de îndeplinire a contractului.
Art. 516. − (1) Prin situaţie excepţională se înţelege un eveniment care nu putea fi prevăzut în momentul încheierii contractului, fiind mai presus de controlul părţilor contractante, care nu se datorează greşelii sau culpei acestora şi care are ca efect crearea unei disproporţii de prestaţii între părţi, afectând interesele comerciale legitime ale uneia dintre acestea.
(2) În sensul prezentei hotărâri, pot fi asimilate situaţiilor excepţionale şi pot determina revizuirea preţului contractului, după caz, şi fără a se limita la cele ce urmează:
a) modificările legislative sau emiterea, de către autorităţile locale, a unor acte administrative, al căror efect se reflectă în creşterea/diminuarea costurilor pe baza cărora s-a fundamentat preţul contractului;
b) creşterea preţurilor unor materii prime/materiale/alte produse (inclusiv combustibili şi energie) care influenţează semnificativ preţul ofertei, peste creşterea indicelui preţurilor de consum (total) comunicat de Institutul Naţional de Statistică;
c) diminuarea preţurilor unor materii prime/materiale/alte produse, în raport cu preţurile prevăzute în ofertă, considerate preţuri de referinţă.
Art. 517. − (1) În cazul apariţiei unei situaţii de natura celor prevăzute la art. 516 alin. (2) lit. a), coeficientul de revizuire care va fi utilizat trebuie să evidenţieze influenţa pe care o exercită modificarea legislativă în preţul ofertat iniţial. Structura elementelor de preţ care pot fi influenţate de eventuale modificări legislative se prezintă de către ofertantul declarat câştigător înainte de semnarea contractului.
(2) În cazul apariţiei unei situaţii de natura celor prevăzute la art. 516 alin. (2) lit. b), coeficientul de revizuire se aplică la nivel de preţ unitar, ca urmare a unei solicitări a contractantului care are obligaţia de a justifica solicitarea respectivă. Decontarea se realizează la nivelul valorii calculate pe baza prestaţiilor efectuate şi a preţurilor unitare astfel revizuite.
Justificarea creşterii preţurilor resurselor materiale se realizează pe baza evoluţiei indicilor preţurilor producţiei industriale pe total − pe activităţi (clase) CAEN Rev. 1, publicaţi de Institutul Naţional de Statistică.
Coeficientul de revizuire se aplică numai dacă este mai mare de 1 şi, în cazul în care preţul contractului nu a fost actualizat, se calculează conform formulei:
ICAENd − indicele preţului producţei industriale (pentru clasa CAEN în care se încadrează activitatea afectată de situaţia considerată excepţională) aferent lunii pentru care se realizează decontarea;
ICAENo − indicele preţului producţei industriale (pentru clasa CAEN în care se încadrează activitatea afectată de situaţia considerată excepţională) aferent lunii de referinţă la nivelul căreia sunt exprimate preţurile din ofertă;
IT(d-o) − indicele preţurilor de consum (total), aferent perioadei cuprinse între luna de referinţă la nivelul căreia sunt exprimate preţurile din ofertă şi luna pentru care se realizează decontarea.
(3) În cazul apariţiei unei situaţii de natura celor prevăzute la art. 516 alin. (2) lit. c), coeficientul de revizuire se aplică la nivel de preţ unitar, solicitarea aplicării respectivului coeficient fiind o obligaţie a autorităţii contractante. Decontarea se realizează la nivelul valorii calculate pe baza prestaţiilor efectuate şi a preţurilor unitare astfel revizuite.
Justificarea diminuării preţurilor resurselor materiale se realizează pe baza evoluţiei indicilor preţurilor producţiei industriale pe total − pe activităţi (clase) CAEN Rev. 1, publicaţi de Institutul Naţional de Statistică.
Coeficientul de revizuire se aplică numai dacă este mai mic de 1 şi, în cazul în care preţul contractului nu a fost actualizat, se calculează conform formulei:
În cazurile în care, conform prevederilor ordonanţei, autoritatea contractantă a acceptat actualizarea preţului contractului, coeficientul de revizuire va avea în vedere influenţa actualizării şi se calculează conform formulei:
Acest coeficient se aplică la preţul unitar actualizat, considerat a fi noul preţ de referinţă.
Art. 518. − Revizuirea preţurilor unitare este posibilă numai pentru resursele menţionate în „Lista resurselor semnificative al căror preţ poate fi revizuit“, listă care devine parte integrantă din contractul de achiziţie publică respectiv şi al cărei format este prevăzut în anexa nr. 4 la prezenta hotărâre. Anexa nr. 4 conţine şi un exemplu privind modalitatea concretă de revizuire a preţurilor unor materiale utilizate pe parcursul îndeplinirii unui contract de lucrări.“
44. Titlul capitolului XV va avea următorul cuprins:
„Dosarul achiziţiei publice“
45. Capitolul XV va avea următorul cuprins:
„Art. 52. − Autoritatea contractantă are obligaţia de a întocmi dosarul achiziţei publice pentru fiecare contract atribuit.
Art. 521. − Dosarul achiziţiei publice trebuie să cuprindă cel puţin următoarele documente:
a) nota privind determinarea valorii estimate, fără T.V.A., a contractului de achiziţie publică;
b) anunţul de intenţie, dacă este cazul;
c) anunţul şi/sau invitaţia de participare, după caz;
d) documentaţia pentru elaborarea şi prezentarea ofertei, inclusiv clarificările solicitate de furnizori/executanţi/prestatori şi răspunsurile aferente transmise de autoritatea contractantă;
e) dacă este cazul, nota justificativă privind aplicarea procedurii prin negociere competitivă sau cu o singură sursă;
f) decizia de numire a comisiei de evaluare;
g) dacă este cazul, listele cuprinzând denumirea/numele şi adresa candidaţilor care participă la selecţie şi hotărârea comisiei de evaluare cu privire la rezultatul selecţiei;
h) procesul-verbal întocmit cu ocazia deschiderii ofertelor;
i) lista cuprinzând denumirea/numele şi adresa ofertanţilor;
j) hotărârea comisiei de evaluare cu privire la rezultatul aplicării procedurii pentru atribuirea contractului de achiziţie publică;
k) contestaţiile primite, rezoluţiile şi, după caz, măsurile corective adoptate de autoritatea contractantă şi comunicate ofertanţilor/candidaţilor, precum şi hotărârile comisiilor de conciliere şi, respectiv, hotărârile judecătoreşti irevocabile;
l) contractul de achiziţie publică semnat;
m) anunţul de atribuire a contractului de achiziţie publică.“
46. După capitolul XV se introduce un nou capitol, capitolul XV1, cu următorul cuprins:
„CAPITOLUL XV1
Monitorizarea atribuirii contractelor de achiziţie publică
Art. 53. − (1) Pe baza documentelor şi informaţiilor din dosarul achiziţiei publice, autoritatea contractantă are obligaţia de a completa formularul privind achiziţiile publice prevăzut în anexa nr. 3, denumit în continuare formular AP, şi de a-l transmite Ministerului Finanţelor Publice în cel mult 30 de zile de la încheierea contractului de achiziţie publică.
(2) Prin excepţie de la prevederile alin. (1), în cazul contractelor atribuite în primele 6 luni ale anului 2005, autoritatea contractantă are obligaţia de a transmite formularul AP către Ministerul Finanţelor Publice până la data de 31 iulie 2005.
(3) Autoritatea contractantă transmite formularul AP prin utilizarea procedurii on-line sau, în cazul în care utilizarea acestei proceduri nu este posibilă din punct de vedere tehnic, pe suport hârtie, prin adresă către direcţia de specialitate din Ministerul Finanţelor Publice.
(4) În calitate de autoritate contractantă, ministerele şi celelalte autorităţi publice centrale au obligaţia de a transmite formularul AP aferent achiziţiilor finanţate din bugetele proprii numai prin utilizarea procedurii on-line.
(5) Responsabilitatea privind corectitudinea şi completitudinea informaţiilor transmise de către autoritatea contractantă revine integral acesteia.
(6) Procedura on-line reprezintă utilizarea în acces direct prin Internet a formularului AP electronic, în scopul completării şi transmiterii acestuia către Ministerul Finanţelor Publice.
(7) În vederea utilizării procedurii on-line, în prima fază autoritatea contractantă trebuie să se înregistreze. Operaţiile necesare în acest scop sunt următoarele:
a) accesarea aplicaţiei specifice http://app.mfinante.ro
b) subscrierea pentru serviciul electronic de depunere a formularelor AP prin completarea următoarelor coordonate:
− definirea unui nume de cont de utilizare;
− definirea unei parole de acces;
− declararea identităţii prin menţionarea numelui complet al persoanei care este delegată pentru completarea formularului AP şi care va reprezenta autoritatea contractantă pentru toate tranzacţiile generate. Acest nume poate fi schimbat ulterior, la cererea autorităţii contractante;
− precizarea codului unic de identificare al autorităţii contractante;
− precizarea unei adrese valide de e-mail a persoanei respective;
c) primirea ulterioară, prin e-mail, a:
− cheii secrete de confirmare a contului de utilizare;
− instrucţiunilor de utilizare a aplicaţiei.
(8) Autorităţile contractante prevăzute la alin. (4) au obligaţia de a solicita înregistrarea prevăzută la alin. (7) cel mai târziu până la data de 10 iunie 2005. Până la primirea cheii secrete de confirmare a contului autoritatea contractantă poate transmite formularul AP, pe suport hârtie, prin adresă către direcţia de specialitate din Ministerul Finanţelor Publice.
(9) Autentificarea în sistem este obligatorie ori de câte ori se completează formularul AP şi se realizează prin utilizarea numelui de cont şi a parolei, astfel cum au fost acestea completate în cadrul operaţiei de înregistrare.
Art. 54. − (1) Ministerul Finanţelor Publice are obligaţia de a opera solicitarea de înregistrare şi de a transmite solicitantului cheia secretă de confirmare a contului şi instrucţiunile de utilizare a aplicaţiei. (2) Direcţia de specialitate din cadrul Ministerului Finanţelor Publice are obligaţia de a colecta formularele AP transmise pe suport hârtie şi de a introduce informaţiile în baza de date a sistemului de monitorizare a atribuirii contractelor de achiziţie publică.
(3) În cazul în care se constată erori de completare a formularului AP, direcţia de specialitate prevăzută la alin. (2) are obligaţia de a transmite autorităţii contractante o notificare prin care se precizează erorile constatate şi de a solicita remedierea acestora.
(4) Autoritatea contractantă are obligaţia de a remedia erorile semnalate şi de a retransmite formularul AP astfel modificat în cel mult 7 zile de la primirea notificării prevăzute la alin. (3)
(5) Ministerul Finanţelor Publice asigură gestionarea sistemului de monitorizare a atribuirii contractelor de achiziţie publică.
(6) Rapoartele statistice furnizate de sistemul de monitorizare a atribuirii contractelor de achiziţie publică vor fi utilizate pentru elaborarea de rapoarte şi sinteze referitoare la funcţionarea sistemului achiziţiilor publice şi pentru fundamentarea deciziilor cu privire la:
a) adoptarea unor modificări/completări ale legislaţiei privind achiziţiile publice realizate în scopul corectării şi eficientizării mecanismului de achiziţie publică a produselor, serviciilor şi lucrărilor;
b) iniţierea, prin sesizare din oficiu, a unor acţiuni de control privind modul de atribuire a contractelor de achiziţie publică de către o autoritate contractantă.
Art. 55. − (1) Autoritatea contractantă are obligaţia de a transmite Ministerului Transporturilor, Construcţiilor şi Turismului, în primele 15 zile ale lunii următoare încheierii contractului de lucrări sau de servicii de proiectare a construcţiilor, un exemplar al propunerii financiare declarate câştigătoare.
(2) Pe baza propunerilor financiare transmise conform alin. (1), Ministerul Transporturilor, Construcţiilor şi Turismului are obligaţia de a constitui şi de a actualiza permanent o bază de date care va cuprinde preţurile şi evoluţia acestora în domeniul materialelor de construcţii.
(3) Prin ordin al ministrului transporturilor, construcţiilor şi turismului se pot stabili şi alte categorii de informaţii pe care autorităţile contractante urmează să le transmită ministerului respectiv în scopul îndeplinirii sarcinilor sale specifice.
Art. 56. − (1) Constituie contravenţie şi se sancţionează cu amendă de la 20.000.000 lei la 30.000.000 lei nerespectarea obligaţiilor prevăzute la art. 53 alin. (1)−(4), art. 54 alin. (4) şi la art. 55 alin. (1).
(2) Amenzile prevăzute la alin. (1) se aplică atât persoanelor fizice, cât şi persoanelor juridice.
(3) Constatarea contravenţiilor şi aplicarea sancţiunilor se fac de către reprezentanţi împuterniciţi ai Curţii de Conturi şi ai Ministerului Finanţelor Publice.
(4) Contravenţiilor prevăzute la alin. (1) le sunt aplicabile prevederile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările ulterioare.“
47. Anexele nr. 1−4 se înlocuiesc cu anexele nr. 1−4*) care fac parte integrantă din prezenta hotărâre.
48. Anexele nr. 5−6 se abrogă.
„Art. 58. − Anexele nr. 1−4 fac parte integrantă din prezenta hotărâre.“
Art. II. − Articolul 3 din Hotărârea Guvernului nr. 841/1995 privind procedurile de transmitere fără plată şi de valorificare a bunurilor aparţinând instituţiilor publice, publicată în Monitorul Oficial al României, Partea I, nr. 253 din 7 noiembrie 1995, cu modificările ulterioare, se modifică şi va avea următorul cuprins:
„Art. 3. − (1) Instituţiile publice pot valorifica bunurile şi prin schimbarea acestora cu alte bunuri noi, similare, având cel puţin aceiaşi parametri.
(2) În cazul prevăzut la alin. (1) bunurile valorificate prin schimb pot reprezenta, după caz, plata sau parte din plata datorată pentru bunurile noi care se achiziţionează conform prevederilor legislaţiei privind achiziţiile publice.“
Art. III. − Hotărârea Guvernului nr. 461/2001 pentru aprobarea normelor de aplicare a Ordonanţei de urgenţă a Guvernului nr. 60/2001 privind achiziţiile publice, publicată în Monitorul Oficial al României, Partea I, nr. 268 din 24 mai 2001, cu modificările ulterioare, precum şi cu modificările şi completările aduse prin prezenta hotărâre, va fi republicată în Monitorul Oficial al României, Partea I, dându-se textelor o nouă numerotare.
*) Anexele nr. 1−4 sunt reproduse în facsimil.